দেশৰ আন বিভিন্ন ঐতিহ্যমণ্ডিত কীৰ্তিচিহ্নসমূহৰ লগতে অসমৰ কাজিৰঙা, ৰংঘৰ, কাৰেংঘৰ, তলাতল ঘৰক কেন্দ্ৰৰ বিজেপি ( BJP ) চৰকাৰে ব্যক্তিগত কোম্পানিক 'গতাবলৈ লোৱা'ৰ প্ৰতিবাদত ৰাজ্যজুৰি হোৱা ব্যাপক প্ৰতিক্ৰিয়াৰ মাজতে প্ৰাক্তন মুখ্য মন্ত্ৰী তৰুণ গগৈয়েও আজি ৩ মে'ত চৰকাৰৰ এই সিদ্ধান্তক গৰিহণা দিছে।
ইমানদিনে চৰকাৰে এই ঐতিহ্য ক্ষেত্ৰসমূহ ৰক্ষণাৱেক্ষণ দি অহাৰ বিপৰীতে বৰ্তমানৰ চৰকাৰে এইবোৰ ব্যক্তিগত খণ্ডক গতাই দিবলে খোজাক লৈ গগৈয়ে 'এইখন এখন দেউলীয়া চৰকাৰ নেকি?' বুলি প্ৰশ্ন কৰে।
চৰকাৰে যদি ধন খৰচ কৰিব নোৱাৰে অসমৰ ৰাইজে এখন সমিতি গঠন কৰি দান-বৰঙনি লৈ ৰাইজেই এই সম্পদসমূহ ৰাখিব লাগিব বুলি প্ৰাক্তন মুখ্য মন্ত্ৰীজনে মন্তব্য কৰে।
পৰ্য্যটকৰ বাবে ৰাস্তা-ঘাট, শৌচালয় আদি নিৰ্মাণ কৰিব খোজা বুলি চৰকাৰে কৰা দাবী প্ৰসংগত গগৈয়ে পৰ্য্যটন নিগমটোও কোম্পানিক দি দিবলে বুলি চৰকাৰক কটাক্ষ কৰে।
অসমৰ ৰাইজ এই সম্পদসমূহৰ মালিক আৰু ব্যক্তিগতকৰণৰ যোগেদি বৰ্তমানৰ চৰকাৰে এই সম্পদসমূহ ধ্বংস কৰিবলে ওলাইছে বুলিও প্ৰাক্তন মুখ্য মন্ত্ৰীজনে মন্তব্য কৰে। তেওঁ লগতে চৰকাৰৰ সিদ্ধান্তৰ বিৰুদ্ধে ওলাই অহা ৰাইজ আৰু দল-সংগঠনসমূহক ধন্যবাদ জ্ঞাপন কৰে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
